lflage/wiki-talks huggingface dataset:
Razgovor:Veslački ergometar

message: Mislio sam dodati u članak tri glavna tipa ergometra, ali problem je prijevod, odnosno nepostojanje nekog službenog (barem ga ja nisam pronašao). Nudim sljedeće prijevode, a ako netko ima službene/bolje neka stavi.
Postoje tri glavna tipa: po http://www.concept2.com/indoor-rowers/racing/records 
*engl. static indoor rower - fiksni po http://www.mladost.hr/5687/ergometar-6000-m 
*engl. indoor rower with slides - pomični ili slideri po http://www.mladost.hr/5687/ergometar-6000-m i usporedbi sa http://www.concept2.com/indoor-rowers/racing/records/world?machine=3&event=6000&gender=Male&age=19&weight=Hwt , klizni
*engl. dynamic indoor rower - dinamički 213.149.61.238 18:46, 10. travnja 2018. (CEST)
thread_title:  Prijevod 

message: drugačiji od veslačkog. možda je premala tema za zasebni članak. 213.149.61.59 18:46, 17. listopada 2018. (CEST)
thread_title:  kajak i kanu ergometar (trenažer ili sprava za veslanje)
Razgovor:Vicko Zmajević

message: Dajte vi koji uređujete wiki malo pogledajte što tamo pišu bez izvora — Prethodni nepotpisani komentar napisao je 188.252.239.87 (razgovor • doprinosi) 23:03, 22. kolovoza 2016.
thread_title:  Srpska mitomanija na engleskoj wikipediji
Razgovor:Vijeće za normu hrvatskoga standardnog jezika

message: Ovo pišem isključivo iz razloga što je članak o Vijeću bio zaključan za uređivanje tri i pol godine zbog "neproduktivnog uređivačkog rata" (Bonč).  
Držim da je ovomu članku potrebna temeljita dorada iz više razloga: prikaz nastanka i ukinuća, a pogotovo njegova rada i odjeka prikazan je katastrofalno neobjektivno i manjkavo. Osnovno je težište na njegovu ukidanju, a nikako na radu i dosezima. Kao dokaz dat ću samo ovaj podatak: nigdje se u članku ne spominje jedan od najvećih doprinosa Vijeća pokretanju programa izgradnje hrvatskoga strukovnog nazivlja. Cijeli je članak zapravo jadikovanje o ukidanju Vijeća, premda je činjenica da je i sam članak o Vijeću na wikipediji nastao nakon njegova ukinuća (što dovoljno govori i relevantnosti samoga Vijeća u vrijeme njegova postojanja, 2005. - 2012.). 
Danas, s protokom od sedam godina kako Vijeća nema, a nije pretjerano izgledno da će ikad više biti oformljeno jer i u HAZU prevladava mišljenje da takav tip Vijeća nije više moguć (eventualno bi prema nekim akademicima Razred za filološke znanosti trebao preuzeti ulogu Vijeća, što je pogotovo nerealno jer osim akademika Babića normativista u Razredu nema), mislim da je vrijeme da se objektivno napiše: zašto je Vijeće uopće osnovano, s kojim inicijalnim ciljem (postoji dokumentacija i poziv ministra Primorca), kakav je bio odnos osnivača (MZOŠ) prema Vijeću i zašto, Sanaderova uloga u tom odnosu, uloga Vijeća u donošenju prijedloga Zakona o javnoj uporabi hrvatskoga jezika, pravopisna rješenja koja se iščitavaju iz zaključaka Vijeća za normu itd.
Potrudit ću se u dogledno vrijeme načiniti izmjene i složiti članak koji će biti objektivan. --Creation (razgovor) 13:23, 23. kolovoza 2019. (CEST)
Kao što sam i najavio, temeljito sam preuredio članak o Vijeću za normu. Zahvaljujem administratorima koji su omogućili uređivanje. Sad kad je osnovan Odbor za normu pri HAZU-u, što je očit supstitut Vijeću za normu, bio je i red da se članku o Vijeću pristupi sine ira et studio. --Creation (razgovor) 17:18, 27. rujna 2020. (CEST)
thread_title:  Potrebno uređenje članka 

message: Uređivanje članka onemogućeno je svima osim administratorima još od listopada 2014. Mislim da je vrijeme da se ukloni zaštita. --Hmxhmx (razgovor) 12:43, 3. veljače 2020. (CET)
thread_title:  Zaštita članka
Razgovor:Vilim IV., kralj Ujedinjenog Kraljevstva

message: U skladu s komentarima prvim i drugim napravljeno je usklađivanje imena. Ako netko ima valjani izvor koji kaže da je neka druga inačica imena bolja, molim da se to ovdje dokumentira i (kratko) raspravi prije možebitnog usklađivanja. SpeedyGonsales 00:49, 6. siječnja 2016. (CET)
thread_title:  Adelaida ili Adelhajda
Razgovor:Vilmoš Tkalec

message: Nedostaju izvori, a i što bi to bio ratni prodavač? Trgovac oružjem, ratni profiter ili samo trgovac koji je poslovao u ratnim uvjetima?
Catchy (razgovor) 14:44, 26. rujna 2013. (CEST)
thread_title:  Ratni prodavač?
Razgovor:A1 Hrvatska

message: Poštovani,
ovim putem potvrđujemo da smijete koristiti tekst o Vipnetu koji se trenutno nalazi na hrvatskim wiki stranicima. (http://hr.wikipedia.org/wiki/Vipnet ) i tekst koji se nalazi na našim stranicama www.vipnet.hr . Također,potvrđujemo da možete koristiti i naš logotip koji ste poslali u attachmentu.
 
Srdačan pozdrav,
Iva Bodiš
Koordinator za odnose s javnošću
Korporativne komunikacije Vipneta
VIPnet d.o.o. 
Vrtni put 1, HR-10000 Zagreb
T: +385 1 4691 091
M: +385 91 4691 182
F: +385 1 4691 189
E: i.bodis@vipnet.hr
E: komunikacije@vipnet.hr
thread_title:  Dopusnica za korištenje contenta
Razgovor:Višeslavova krstionica

message: Krstionica je u 20. stoljeću otkrivena u Veneciji, odakle ju je Pavelić prebacio u Zagreb. To je jedina prava istina koju znamo, a to niste ni napisali. Pretpostavlja se da nije nikada prije bila u Hrvatskoj niti je ikada bila u uporabi kao krstionica. Možete pogledati prilog u seriji Hrvatski kraljevi o tome.— Prethodni nepotpisani komentar napisao je 188.252.199.56 (razgovor • doprinosi)
thread_title:  Krstionica je nađena u Veneciji 

message: Hello!
I've attempted to create article en:Baptismal font of Prince Višeslav in English Wiki by translating the same form German Wiki.
However, the page was moved to draft space - en:Draft:Baptismal font of Prince Višeslav - due to inadequate references to sources.
Please help me to move the page to main space of EnWiki by adding references to sources in the text.
If the page is not improved in 6 month, it will be deleted.
As it is a Croatian national symbol , you are certainly better placed in providing sources.
Any help is appreciated.
Kind regards,
--Sthelen.aqua (razgovor) 12:46, 6. svibnja 2021. (CEST)
thread_title:  Baptismal font of Prince Višeslav  in enwiki - sources needed
Razgovor:Viška bitka 1866.

message: Predlažem da se u skladu s historiografskim vrelima (i ne samo njima!) natuknica Viška bitka 1866. preimenuje u Viški boj 1866. O tom nazivu svjedoče npr. naslov izložbe Viški boj 1866, 140. obljetnica, koja je bila prigodno postavljena u arheološkoj zbirci Issa na Visu, zatim djelo Berislava Viskovića Odjeci i spomeni na Viški boj 1866.g. (u povodu stočetrdesete obljetnice) itd. Uostalom, Google o tome najbolje govori. Baš kao i Hrčak. 
P. S. Talijanska wikipedija ima opsežno napisan članak o boju (očito ih jako žulja taj dio njihove mornaričke povijesti ), koji bih u skorije vrijeme rado preveo.  Conquistador (razgovor) 14:21, 5. travnja 2014. (CEST)
replies: text: Hoćemo li u skladu s nazivom izložbe izbaciti i točku iza godine ili da se držimo (npr.) natuknice na Hrvatskoj enciklopediji? Usput, mogli bi zanemariti i spomen pjesme na Hrčku.--MaGa▀▄poruči mi 12:12, 28. prosinca 2015. (CET)
thread_title:  Preusmjerenje: Viška bitka 1866. > Viški boj 1866.
Razgovor:Višnjićevo

message: "Prije agresije na Hrvatsku u Višnjićevu je živio veći broj Hrvata, ali njhovim ubojstvima[2] i zastrašivanjima oni su napustili selo.".
O terminu "agresija" ne bih polemisao no bih se osvrnuo na sledeće.
"veliki broj Hrvata"!
Po popisu 1991 u Višnjićevu je popisano ukupno 2030 stanovnika, od toga 27 Hrvata odnosno 1,33%.
Izvor, Knjiga popisa stanovništva po nacionalnosti, po opštinama i mestima 1991, strana 427.
http://pod2.stat.gov.rs/ObjavljenePublikacije/G1981/Pdf/G19814001.pdf
"ali njhovim ubojstvima[2] i zastrašivanjima oni su napustili selo" a kao izvor se navodi jedan članak na portalu index koji govori o navodnom ubistvu jednog Hrvata 1991 bez ikakvih konkretnih dokaza odnosno samo na osnou rekla-kazala i usput se poziva na izvor B92 a o čemu se nikakav trag ne može naći.
109.93.203.53 23:36, 27. veljače 2018. (CET)
thread_title:  Pristrasno i netačno
Razgovor:Vjekoslav Kaleb

message: Ovo je  bio dodao u članaka, mislim da krši NPOV:
----
Jedan od rijetkih smjelih hrvatskih boraca u NOB i komunista koji se suprotstavio crnom mitu o broju ubijenih u sabirnom logoru u Jasenovcu. Prepoznao je da su zbog ciljanog i smišljenog višestrukog uvećavanja žrtava ustaškog režima tvorci crnog mita ostvarili svoju želju: asocijativno prenošenje moralne a time i kaznene odgovornosti na cijeli hrvatski narod, što je imalo za posljedicu ne samo teška psihološka i politička opterećenja, nego i demografske posljedice, kao i osjetan zastoj u gospodarskom, kulturnom, umjetničkom i znanstvenom razvitku hrvatskog naroda. U članku "Govorim o toleranciji" u zagrebačkome Hrvatskom tjedniku br. 31, 19. studenoga 1971. godine, na str. 15., rekao je:Projekt Velebit Bruno Bušić  Demografski gubici – Žrtve Hrvata u Hrvatskoj i Jugoslaviji (II), 5. svibnja 2019. (pristupljeno 7. svibnja 2019.)
----
Izvor je projekt Velebit, ultradesničarski portal. 
--Megnut (razgovor) 22:49, 11. siječnja 2021. (CET)
thread_title:  Kuburina propaganda
Razgovor:Vjetroelektrane u Hrvatskoj

message: Pozdrav,
Pogledao sam par stranica vjetroelektrana i fale infookviri sa standardnim podacima. Ja mislim da bi trebalo uvesti infookvire za sve vjetroelektrane.
Hvala,
Marino— Prethodni nepotpisani komentar napisao je Marinoklisovich (razgovor • doprinosi) 13:17, 6. svibnja 2019.
thread_title:  Infookviri
Razgovor:Vlade Đurović

message: sa strane ispod slike pored imena Sloboda Dita (iz Tuzle) stoji zastava Srbije. Tuzla je u Bosni i Hercegovini.— Prethodni nepotpisani komentar napisao je 78.30.146.200 (razgovor • doprinosi) 
replies: text: Ispravljeno, hvala.--MaGa 08:04, 5. listopada 2013. (CEST)
thread_title: Sloboda Dita

message: Vladimir, Vlado ili Vlade? Kubura (razgovor) 05:54, 7. studenog 2016. (CET)
thread_title:  Vladimir, Vlado ili Vlade
Razgovor:Vladimir Gortan

message: Uklonio sam pojam "antifašistička hagiografija" jer je neprimjeren članku i mogao bi se interpretirati kao cinizam. Hagiografija je opis života svetaca, posebno njihovih čuda, i po mom mišljenju taj se pojam nema što koristiti izvan religijskog konteksta. Ostaviti ću jednostavno "opisan je", što je pojam koji ne znači da se događaj uistinu tako zbio, nego da je takav narativ, ali bez nepotrebnih i pristranih dodataka. Bilo bi mi drago čuti mišljenja drugih--Dean72 (razgovor) 22:34, 15. veljače 2021. (CET)
replies: text: Izvorno sam napisao komunistička hagiografija, što je precizniji opis. Riječ je i prema hr.wiki definiciji savršeno primjerena opisu jer su komunisti određene osobe nekritički kovali u svojevrsne svece (narodne heroje i sl.) svoje ideologije, pa i one koji su "pucajući u zrak" ubili nenaoružane zemljake koji su išli na glasovanje.

text: Terorist, ubojica, nekritički proglašen za svojevrsnog sveca/mučenika/heroja. A koji drugi pojam to opisuje nego komunistička hagiografija, može i antifa, jednako vrijedi. Ivo Rilović (razgovor) 23:45, 15. veljače 2021. (CET)
replies: text: :"Nismo sigurni da se točno ovako zbio"

text: :Tko su "mi". Zašto "mi" sumnjaju u autentičnost izvora, temeljem čegaIvo Rilović (razgovor) 23:54, 15. veljače 2021. (CET)
replies: text: :: Slažem se Deane. A prvi put u životu čujem komunistička hagiografija, tko taj pojam koristi? Kanikosen (SZR) 00:02, 16. veljače 2021. (CET)
replies: text: :::To se, prije i umjesto javnog čuđenja, može lako izguglati Ivo Rilović (razgovor) 06:33, 16. veljače 2021. (CET)
thread_title:  Antifašistička hagiografija 

message: Je li Vladimir Gortan bio komunist? Ovdje piše: "(...) bio je antifašist, ali nije bio komunist".--Rovoobob Razgovor 06:59, 28. srpnja 2021. (CEST)
thread_title:  Kategorija Hrvatski komunisti do 1945. 

message: Piše da je rođen 1904., međutim fotografija iz parka u Puli pokazuje da na spomeniku piše 1906. Tko je u pravu, tko u krivu, može li netko negdje provjeriti? Ako na spomeniku piše krivo, ne bi bilo loše naznačiti u članku. A ako u drugim izvorima piše krivo, opet ne bi bilo loše naznačiti u članku. —Zekoslavac (razgovor) 12:36, 17. listopada 2021. (CEST)
replies: text: Na istrapedia.hr, istra.lzmk.hr, hbl.lzmk.hr, enciklopedija.hr piše 1904.--Rovoobob Razgovor 00:02, 18. listopada 2021. (CEST)
thread_title:  Godina rođenja
Razgovor:Vladimir Kličko

message: Predložio sam preimenovanje članka, mislim da nitko ne bi tražio Volodimira. Čovjek se službeno zove Vladimir i ne vidim razlog zašto i naslov članka ne bi bio isti.--Culo-sija  13:24, 8. listopada 2013. (CEST)
Slažem se s preimenovanjem, službeno i uobičajno je Vladimir.--Šokac ℗ 13:49, 8. listopada 2013. (CEST)
 Općenito mi je čudno to približavanje i udaljavanje nekim jezicima i narodima. Tomu zapravo nema mjesta, a inzistiranje na nekakvoj izvornosti samo dovode do raznih kolkata. -- Nesmir Kudilovič (razgovor) 22:55, 17. listopada 2013. (CEST)
Slažem se, u domaćim izvorima apsolutno prevladava "Vladimir Kličko". Prema gornjim mišljenjima čini se da imamo konsenzus, pa sam u skladu s time preimenovao članak. GregorB (razgovor) 23:20, 5. travnja 2014. (CEST)
replies: text: Bit će takvih primjera još, kao što ih ima i sad, sve dok se na hrv. wikipediji ne riješi ovo. Conquistador (razgovor) 02:32, 6. travnja 2014. (CEST)
thread_title:  Naslov
Razgovor:Vladimir Paar

message: U dijelu s kontroverzama navodi se kako akademik Paar iznosi svoje nerazumijevanje teorije evolucije. Samo zato što tvrdi da današnja teorija evolucije nije kompletna, odnosno da ona ne može objasniti sve razlike između ljudi i, primjerice, čimpanzi, to odmah znači da on ne razumije teoriju evolucije?! I onda kad obrišem taj subjektivni stav (taj dio 'nerazumijevanjem') iz tog paragrafa i napišem da je razlog uređivanja subjektivnosti te konstatacije, suradnik Bonč označi tu moju promjenu vandalizmom i zaključa članak!? Mislim da se tako daje loš ugled hrvatskoj Wikipediji, čim netko teži objektivnosti i miče subjektivne stavove iz članaka, odmah je proglašen vandalom, nevjerojatno. 78.1.130.134 17:51, 14. svibnja 2016. (CEST)
replies: text: Uklanjanje sadržaja članaka koji je potkrijepljen izvorom (ma koliko on bio (ne)subjektivan) se najčešće smatra vandalizmom. Trebalo je napraviti ovo i stvar bi bila riješena.--MaGa▀▄poruči mi 19:14, 14. svibnja 2016. (CEST)
thread_title:  Nerazumijevanje teorije evolucije
Razgovor:Vladko Maček

message: Mačekova izjava kod proglašenja NDH je prema nekim povjesničarima i sudionicima onog vremena upitna.
Konkretno:
"Četiri dana kasnije, 10. travnja, proglašena je NDH. Te večeri je na radiju u Zagrebu pročitana navodna Mačekova izjava kojom poziva hrvatski narod da se pokori novoj vlasti. Njezina završna rečenica je, prema tadašnjim novinama, zatražila od svih banovinskih funkcionara (kotarskih odbornika, općinskih načelnika i drugih predstavnika) da iskreno surađuju s "novom narodnom vladom". Takav tekst zabilježen je i u kasnijoj historiografskoj literaturi (Lj. Boban, 1974.). Tijekom svibnja 1941. Stj. Šiletić mi je zasvjedočio da je samo prvi dio Mačekove izjave, dane pod Weesenmayerovim pritiskom, autentičan. On je narod i funkcionare banovinske vlasti pozvao samo da se pokore novoj vlasti, a to je značilo da joj ne pružaju oružani otpor. Čitav završni dio teksta bio je, po Mačekovu kazivanju Šiletiću, Weesenmayerov samovoljni dodatak. Maček nije, dakle, tražio uključivanje banovinskih funkcionara u ustaški aparat vlasti niti je tu vlast nazvao "novom narodnom vlasti" i time priznao njezin legitimitet. Taj moment čini mi se povijesno izuzetno važnim."
(Miroslav Brandt. Život sa suvremenicima: političke uspomene. Naklada Pavičić, Zagreb, 1996., str. 195.-196.)
Nisam čitao Mačekove memoare, bilo bi zanimljivo vidjeti kaže li on išta o tome. PS ovaj isti komentar ostavit ću i na drugim stranicama za raspravu o člancima slične tematike, a u kojima se spominje ovaj događaj. --Zekoslavac (razgovor) 14:39, 19. lipnja 2018. (CEST)
Mačekova izjava nalazi se na Wikizvoru. --Zekoslavac (razgovor) 14:52, 19. lipnja 2018. (CEST)
thread_title:  Proglašenje NDH i navodna Mačekova izjava
Razgovor:Vlak u snijegu

message: U zimsko doba od Rijeke do Delnica vozili su posebni vlakovi, zvani Snježni vlakovi. Setenzatsu.2 (razgovor) 01:20, 4. siječnja 2020. (CET)
replies: text: Ne bih baš rekao da knjiga Vlak u snijegu i ti vlakovi o kojima govoriš imaju išta zajedničko. --Pajo Pajimir 16:17, 5. siječnja 2020. (CET)
thread_title:  Veza?
Razgovor:Košarka u vodi

message: Osmišlio ju je i promovirao talijanski učitelj Francesco Rizzuto, godine 1986. 
...
U Nizozemskoj se vodena košarka igrala i 1970-ihNema smisla. Setenzatsu.2 (razgovor) 23:05, 9. siječnja 2020. (CET)
thread_title:  Diskrepancije u članku o postanku 

message: Ne bi li naziv trebao biti Košarka u vodi, kao rukomet/nogomet na pijesku umjesto pješčani rukomet/nogomet ?? Setenzatsu.2 (razgovor) 23:07, 9. siječnja 2020. (CET)
thread_title:  Naziv članka
Razgovor:Ugarska voda

message: Elizabeta je umrla u 24-oj godini zivota. Nije moguce da ju je prosio poljski kralj u njezinoj 72-oj godini, kako stoji u clanku.— Prethodni nepotpisani komentar  je 81.229.69.150 (razgovor • doprinosi) 
replies: text: Ispravljeno, hvala.--MaGa 07:58, 29. siječnja 2014. (CET)
replies: text: :Mah, jedna od srednjovjekovnih pričica kakvih ima čitavo more. Danas bismo rekli da se radi o gerilskom marketingu.  A i ona se vodica može u sintagmi shvatiti pomalo ironično.  U članku je spomenuta problematika imena, a i ime je promijenjeno u ugarska voda uz navođenje na samom početku članka ostalih imena za ovu vodicu.  --Conquistador (razgovor) 14:29, 29. siječnja 2014. (CET)
Meni se čini da se radi o dvije Elizabete, ugarskoj i poljskoj.--MAN_USK recider 15:25, 29. siječnja 2014. (CET)

text: Možda je Elizabeta Kumanska, možda je Elizabeta Sicilska (Anžuvinka) (potonje su bar žene, majke i kraljice za razliku od žene koje je tek – svetica), a možda su u šumi...  Rekoh, gerilski marketing na srednjovjekovni način. Izradiš vodicu i, radi bolje prođe, nadjeneš joj atraktivno ime koje prati zanimljiva pričica...  A Yersinia i dalje neumorno obavlja svoj posao...

text: P. S. Sada vidim da nam nedostaje članak o germinativnoj teoriji bolesti. --Conquistador (razgovor) 10:42, 30. siječnja 2014. (CET)
thread_title:  Greska u godinama 

message: Kraljica može biti samo ugarska, a s time u skladu i – vod(ic)a. Valjalo bi premjestiti članak i terminološki ga doraditi.  --Conquistador (razgovor) 11:31, 29. siječnja 2014. (CET)
thread_title:  Ugarski i mađarski
Razgovor:Voskrsenja ne biva bez smrti (1922.)

message: Kao što se može vidjeti u filmu (https://www.youtube.com/watch?v=BtbflpLKy_M) dio filma ovdje naznačen kao "Epilog" ne postoji, film se završava pobunom protivu austrijskoga okupatora. Stoga sam i obrisao taj nonsens.
thread_title:  Epiloga nema!
Razgovor:Vrapčarke

message: Što će biti, tj. ostati: Vrapčarke ili Vrapčarice? S obzirom na ispravke neprijavljenog suradnika u ovom članku, volio bih znati odluku nadležnih administratora, tako da eventualno potrebne ispravke "riješim" i u nekim mojim člancima... Srdačan pozdrav,--Maestro Ivanković 00:54, 20. ožujka 2013. (CET)
 
Vrapčarke. kako i stoji u hrv. leksikonu. Biće vraćeno natrag --Zeljko (razgovor) 01:07, 20. ožujka 2013. (CET)
thread_title:  Dvojba 

message: pod gornju porodicu spada pardalotus quadragintus iz Tasmanije, ne mogu pronaći tu porodicu. Na francuskom naziv je Pardalote de Tasmanie 2A01:CB1C:AAD:5200:CCB3:1FB0:64A:7D65 02:38, 29. studenoga 2022. (CET)
thread_title:  pardalotidae
Razgovor:Vrh

message: Ovom pretragom dobio sam 171 rezultat. Kako je to mislim previše pojmova za razdvojbu, u izmjeni od 22. studenoga 2015. stavio sam poveznicu s tog pretraživanja na dno razdvojbe. Iz istog razloga (po kom kriteriju bi u razdvojbu uvrstili pojmove iz pretraživanja?) maknuo sam poveznicu na mjesto u Crnoj Gori. -- Bonč (razgovor) • Tagline: Wikipedija je slobodna enciklopedija koju svatko može uređivati. •  16:10, 22. studenog 2015. (CET)
thread_title:  Prerađena razdvojba
Razgovor:Anemone

message: *Podzemna stabiljka: Gomolj.
*Listovi: Razdijeljeni su i duboko rasperjani, sočno zelene boje.
*Cvijet: Ima šest urezanih latica (plave, grimizne, crvene, bijele ili ljubičaste boje) i mnogobrojne crne prašnike.
*Razmnožavanje: Razmnožavaju se gomoljima, a kvalitetni gomolji dobivaju se dvogodišnjim uzgojem.
*Cvatnja: U lipnju i srpnju ili rujnu i listopadu (ovisno o vremenu sadnje).
==== Primjena anemona ====
* Sadnja u gredice
* Kao rezano cvijeće
thread_title:  Opis anemone 

message: * Sadnja u gredice
* Kao rezano cvijeće
thread_title:  Primjena anemona 

message: Za uzgoj rezanog cvijeća uzgaja se Anemone coronaria. Možemo ih uzgajati u stakleniku i na otvorenome. Anemone zahtijevaju porozno, dobro obrađeno tlo koje može zadržavati vlagu. Tlo mora biti lužnato pH 8 - 8,5 a pripravlja se od vrtnog tla, treseta i klijališnog tla. Toj mješavini dodaje se mineralno gnojivo NPK te nešto vapna. Za sadnju upotrebljavamo gomolje promjera 5 cm i više ali ga prije sadnje moramo namakati. Sadimo ih u gredice, a nakon sadnje gomolje prekrivamo slojem treseta visine 5 - 8 cm.
Temperatura uzgoja:
*od 10 mjeseca do 1. - temperatura 0 °C
*od 1.mjeseca do 2. mjeseca - temperatura 5-10 °C
*od 2.mjeseca do 3. mjeseca - temperatura 10 - 13 °C
*3. mjesec - temperatura 13 - 15 C
Berba i razvrstavanje: - anemone beremo kad je cvijet napola otvoren.
* I.KLASA: peteljka duga 25 cm
* II.KLASA: peteljka duga 18 cm
Odrezane cvjetove do transporta skladištimo na suhome pri temperaturi 2 - 5 °C. Ako anemone stavimo u vodu, peteljke će im se izduljiti i omekšati.
Prebačeno na stranicu za razgovor. Promašena tema i stil pisanja.--Zeljko (razgovor) 12:55, 3. prosinca 2014. (CET)
thread_title:  Uzgoj za rez
Razgovor:Vukovar se vraća kući (1994.)

message: Nije ovo bio ravnopravni rat dviju strana oko neke treće zemlje, nego agresija nadmoćnog okupatora koji je okupirao tuđu zemlju. O tome je predjučer ili nadjučer govorio Ante Nazor na Hrvatskoj televiziji. Vrlo je moguće da je emisija dostupna na zahtjev na HRT-ovim stranicama.
Neutraliziranjem tekst u smislu da se ne vidi odnosno da se skriva činjenica da su velikosrpske snage okupirale Vukovar, a ne neke neznamokoje snage "zauzele" taj grad, a uz to, u tekstu još je skriveno da su to hrvatske izbjeglice. 
Nazor je spomenuo kako su u Srbiji još 1991. pokrenuli cijeli obavještajni odjel koji se bavi samo time, relativizirati srpsku krivnju za napad na Vukovar. 
Skrivati činjenicu da je to velikosrpska agresija (na grad koji je žrtva velikosrpske agresije, grad koji je simbol hrvatske patnje), a uz to još napisati da tekst (koji izričito spominje krivca i žrtve) u takvom obliku je "nacionalna mržnja" zlonamjerna je laž, podvala i drsko provociranje suradnika i čitatelja hrvatske Wikipedije. 
Usporedite dvije inačice:  U izmijenjenoj inačici, ne zna se zašto su glavni likovi prognanici, odnosno tko ih je prognao (velikosrbi, u izmjeni se ne zna tko), u kojim okolnostima (velikosrpski osvajački pohod, u izmjeni pak stoji: "za vreme ratnih sukoba, kao da su se dvije ravnopravne strane borile oko neke treće zemlje, a ne da je nadmoćni agresor išao osvajati tuđu zemlju), kako su napustili grad (protjerani su, u izmjeni ne piše tko ih je protjerao ili zbog čega su išli u izbjeglištvo) i koji je događaj bio razlog prognanstva (višemjesečna opsada Vukovara, u izmjeni ne stoji zbog čega, kao da su išli na izlet ili na rad u Njemačku pa se ne snalaze u novom okruženju; odnosno, prešućuje se da je agresor okupirao grad - ne spominje se ni tko je okupirao, niti tko je okupirao, niti da je to razlog velikog prognaničkog vala). Uz to, čin prognanstva hrvatskih izbjeglica je preinačen iz "tragedije" u neutralan pojam "sudbinu". K tome, izmjena je i na lošem hrvatskom (vreme, izolovanost). Kubura (razgovor) 06:30, 24. svibnja 2015. (CEST)
thread_title:  Zlonamjera relativiziranjem
Razgovor:Vadensko more

message: Predlažem da se natuknica preimenuje u Waddenzee ili Vadensko more. Trenutačna natuknica nije potvrđena u vrelima, a i pravopisno je neispravna. Conquistador (razgovor) 16:27, 30. lipnja 2014. (CEST)
thread_title:  Natuknica: ''Waddensko more''?
Razgovor:Will Smith

message: Potrebno je dodati nominacije i Viktor350 (razgovor) 10:34, 27. rujna 2018. (CEST)
Pod kategoriju filmografija potrebno je dopuniti tablicu Viktor350 (razgovor) 10:50, 27. rujna 2018. (CEST) Viktor350
thread_title:  Filmografija, nominacije